Tervetuloa mukaan Herra käyttää lääkäriä -ohjelmaan!
Olemme näissä jaksoissa puhuneet tuki- ja liikuntaelinten vaivoista.
Ihminen on luotu kävelemään kahdella jalalla -
ja käyttämään käteviä käsiään erilaisiin tehtäviin.
Ihminen on aivan selvästi luotu Jumalan kuvaksi tiettyyn tehtävään.
Ihminen eroaa siis eläimistä.
Tässä jaksossa puhumme olkanivelen vaivoista.
Jos selkäkipu on tuki- ja liikuntaelinten yleisin syy -
tulla lääkäriin, niin olkakipu on se toiseksi yleisin syy.
Olkanivelhän on ihmiskehon liikkuvin nivel.
Se on pallonivel, jonka liikeradat ovat huomattavat.
Siinä on käytetty nerokkaita teknisiä ratkaisuja.
Luoja on käyttänyt erittäin nerokasta tekniikkaa, -
jotta esim. olkanivelen pyörintä- liike toimii.
Siinä on useita lihasryhmiä, jotka vaihtavat roolia ryhmältä toiselle, -
jotta pyörintäliike tapahtuu. Sivunosto ja liike tähän suuntaan -
eli pallonivelliike. Koska se on niin mobiili (liikkuva), -
niin nivel on laitettu niin, -
että se sallii sen mahdollisimman suuren liikkeen.
Seurauksena on, että se voi helposti mennä sijoiltaan.
Se on päivystyspoliklinikalla aika tavallinen vaiva, -
että joku tulee toinen käsi sylissä.
Se vedetään siinä paikalleen - pienessä narkoosissa tai muuten.
On tarkistettava mahdolliset repeämät ja pahat ongelmat.
Joskus siihen voi liittyä jopa murtuma.
Harkinnan mukaan katsotaan röntgen- kuva ennen paikalleen laittoa.
Se voi myös mennä sijoiltaan niin, että se on luxatio erecta -
eli menee näin pystyyn. Olen yhden tällaisen hoitanut -
ja se tehtiin nukutuksessa eli narkoosissa.
Olkaniveltä vastaava pallonivel on lonkassa.
Sen liikeradat eivät ole yhtä mittavat kuin olkanivelessä.
Siksi se on upotettu erityiseen kuppiin -
ja siellä on hyvin erilaisia rakenteita.
Se ei kovin helposti mene sijoiltaan. 40 vuoden aikana olen -
yhden tämmöisen tapauksen nähnyt. Se on tavattoman harvinainen.
Joskus olkapään sijoiltaan menosta tulee toistuva -
eli nivelsiteet ovat löystyneet ja se helpommin lipsahtaa pois.
Silloin kyseeseen voi tulla korjausleikkaus.
Olkanivelen kiertäjäkalvosimesta, sen vammoista, -
tulehduksesta, katkeamisesta puhutaan.
Se on 3-4 lihaksen yhteensulautuneiden -
jänteiden muodostama rakenne, jonka varassa kiertoliike tapahtuu.
Kiertäjäkalvosimen vaivoista yleisin on ns. ahdas olka -oireyhtymä.
Siinä yleensä supraspinatusjänne -
eli näiden lihasten yhteinen jänne on tulehtunut.
Tulehduksessa aina tapahtuu kudosten paksuuntumista.
Siitä ahdas olka -nimitys tulee.
Se on hyvin tavallinen yleensä 40-50 -vuotiailla.
Käden ylösnosto sivukautta on vaikeutunut.
Erityisen tyypillinen oire on yösärky, joka häiritsee.
Tähän auttaa usein lepo, fysioterapia -
ja kortisonipistos tänne olkalisäkkeen alle.
Se on yleensä se ensihoito.
Joskus harvoin joudutaan leikkaushoitoon, acromioplastiaan -
eli vapauttamaan ahdas kiertäjäkalvosin.
Tässä ei voi liikaa korostaa sitä, -
että ollaan maltillisia, odotetaan, hoidetaan -
eikä voi liikaa korostaa fysioterapian merkitystä.
Nostaisin tässä kunniapaikalle lääkintävoimistelijat, -
fysioterapeutit, joilla on Suomessa erinomainen koulutus.
He osaavat anatomian ja osaavat tehdä -
tuki- ja liikuntaelinten vammojen diagnooseja vähintään yhtä hyvin -
kuin lääkärit, usein paremminkin. Se on heidän erikoisalaansa.
Usein pyydän fysioterapeutin diagnoosia.
He katsovat, mistä se oikein ottaa kiinni.
Heihin kannattaa luottaa. He ovat kovia ammattilaisia.
Kehun heitä siksi, että usein, jos yhteiskunnan resurssit vähenevät -
ja terveydenhuoltorahoista vähennetään, -
niin näihin tärkeisiin hoitomuotoihin usein isketään.
Se ei ole viisasta. Fysioterapian, lääkintävoimistelun, kuntohoitajien -
asiantuntemusta pitää käyttää ja lisätä.
Tuki- ja liikuntaelinten vaivoista 90 % paranee ilman leikkausta -
melkein itsestään. Erittäin tärkeässä roolissa on -
asiantunteva fysioterapia.
Kipeää kohtaa ei yleensä liikutella, vaan varovasti venytellään -
ja lisätään sitä. Heillä on kyllä hyvät ohjelmat ja keinot.
Hyvinkin yksityiskohtaiset, persoonakohtaiset ohjelmat on -
potilaalle hyvä laatia. Nykyään on tietokoneohjelmia.
Ei repäistä lehtiöstä yleisohjelmaa, -
vaan kullekin räätälöidään yksityiskohtainen kuntoutusohjelma.
Sitä myös seurataan. Tällä hetkellä ongelmana on, -
että on 1-2 (2 on jo luksusta) fysioterapiakäyntiä, -
jossa nämä neuvotaan, muttei ole mitään seurantaa.
Potilas ei voi kertoa, miten menee ja tarvitaanko muutosta.
Tähän olisi ehdottomasti saatava parannus.
Olen aika huolissani, kun tulee tämä sote, -
uusi terveydenhuollon ihmejärjestelmä.
Se voi painottua liikaa toimenpiteisiin, leikkauksiin ym. -
ja unohdetaan ennaltaehkäisy ja kuntoutus, joka on A ja O.
Näissä asioissa ja monissa muissakin ennaltaehkäisy ja kuntoutus -
ovat ne avainasiat. Ne ovat edullisia, tehokkaita -
ja potilastakin säästyy turhilta tutkimuksilta ja toimenpiteiltä.
Painotan tätä siksi, että maltti, hyvä kontakti fysioterapiaan, -
kuntohoitajaan, seuranta, oikeat liikkeet on avain -
tuki- ja liikuntaelinvaivojen ratkaisuun.
On usein yllättävää, miten se toimii esim. nivelkulumissa, -
kuten myöhemmin näissä jaksoissa näemme.
Aika harvoin on siis syytä leikata. Toki se on joskus tarpeen, -
mutta etenkin ikääntyneillä kudokset ovat vähän heikkoja -
ja degeneroituneita. Täytyy tarkkaan miettiä, -
onko leikkaus perusteltu. Asiantuntijat tämän ratkaisevat.
Kannattaa muistaa, että naaman rypistyessä -
muutkin kudokset "rypistyvät". Eivät ne ole enää 30-kymppisiä.
Ikävä sanoa, mutta rappeutuminen alkaa noin 30-kymppisenä.
Lihakset ja jänteet rappeutuvat, iho rypistyy jne.
Se on ihan fysiologista ja luonnollista, -
mutta se pitää muistaa näissä hoidoissa.
Yli 50-vuotiailla olkavaivan syy on usein se, -
että kiertäjäkalvosin repeää vamman seurauksena.
Olkapään tai ojennetun käden varaan kaatuminen rapsauttaa sen poikki.
Oireita ovat kipu, liikevajaus ja heikkous.
Sivunosto ja uloskierto ovat aika voimattomat.
Joskus siis näitä voidaan leikata, mutta vain nuorempia henkilöitä.
Jos (suurissa repeämissä) leikataan, niin se tulisi tehdä -
parin kuukauden sisällä vammasta. Kun meillä on leikkausjonoja, -
niin leikataan liian myöhään, mistä ei ole kenellekään iloa.
Ollaan kuukausia sairauslomalla. Sekin maksaa.
Jos nuorella henkilöllä päädytään leikkaukseen, tehdään se heti.
Toivottavasti tässä soteuudistus tuo parannusta -
eli saadaan jonoja poistettua.
Jonotus usein johtaa pitkiin sairauslomiin ja pysyviin vammoihin.
Sitten ihmetellään, miksei tätä hoidettu aikaisemmin. Hyvä kysymys!
Olkanivelvaivat ovat siis työikäisten tuki-ja liikuntaelinvaivoista -
selkäkipujen jälkeen toiseksi yleisimpiä.
Niihin kannattaa perehtyä ja hoitaa ne mahdollisimman järkevästi.
Työikäisillä olkavaivoista valtaosa on kiertäjäkalvosinperäisiä.
Nyt yksi varoituksen sana!
Jos vain vähän normaalisti rasittaa ja liikuttaa olkapäätä, -
on hyvin vaarallista tehdä jouluna ja juhannuksena suursiivous.
Kun ei paljon mitään tehdä, niin yhtäkkiä innostutaan -
jouluna ja juhannuksena tekemään valtava suursiivous.
Kaikki matot piiskataan, lattiat kuurataan, ikkunat pestään.
Hiki otsalla riehutaan. Tämä voi aiheuttaa -
pitkäkestoisen, hoitoa vaativan olkapäävaivan.
Ei pidä tehdä suursiivouksia kaksi kertaa vuodessa, -
vaan pitää siivota pikkuhiljaa kerran viikossa pala palalta, -
että lihakset tottuvat eikä yhtäkkiä aleta revitellä.
Suursiivouksesta voi olla aika ikäviä seurauksia.
Suursiivoukset siis kielletään!
Rasitus voi olla tietysti jatkuvaa kirvesmiehen, hitsaajan -
tai sähköasentajan työssä, jolloin työskennellään kädet kohotettuna.
Näin myös olkapäätä kuormittavassa urheiluharrastuksessa.
Oli ylikuormitus sitten suursiivous tai jatkuva ylikuormitus, -
jokin lukuisista kudoksista ja liikeradoista alkaa oireilla, -
koska ko. lihasta kuormitetaan juuri siinä työssä.
Siksi kaikkien lihasten monipuolinen tasapainoinen, -
yhtäläinen harjoittelu on tärkeää.
Jos menet salille/liikuntaan, pyydä liikuntaohjelma asiantuntijalta, -
lääkintävoimistelijalta tai fysioterapeutilta, joka neuvoo, -
miten kokonaisvaltaisesti harjoitat yläraajan monipuolista lihaksistoa.
Silloin voi estää vammoja. Samoin urheilussa -
koordinaatioharjoitukset ovat tärkeitä vamman ehkäisemiseksi.
No, rasitus voi olla äkillinen, sattumanvarainen, -
niin kuin sekuntirasitus. Aletaan työntää naapurin autoa lumesta.
Kaikkein pahinta näin olympialais- ten/urheilutapahtumien aikaan on, -
kun joku ikämies suivaantuneena menee itse työntämään kuulaa -
tai näyttää, miten keihästä repäistään -
ja repäisee kiertäjäkalvosimensa poikki äkkirepäisyllä.
Näitä on syytä välttää. Ikämiehet saavat toki urheilla -
ja se on kannatettavaa.
Jos 30 vuotta sitten on heittänyt keihästä hyvin, -
niin hammasta purren näytetään, miten kultamitali heitetään.
Sillä voi olla tuhoisat seuraukset. Niitä kannattaa välttää.
Näille tilanteille on yleistä siis olkanivelen kipeytyminen, -
liikkeiden vaikeus ja leposärky. Tyypillistä on, että särkee yöllä.
Jos olkapää kipeytyy ilman selvää vammaa, -
täytyy katsoa ihmisen ikää.
Alle 30-kymppisen krooninen olkavaiva johtuu usein -
olkanivelen liiallisesta löysyydestä. Se on epästabiili, löysä.
Keski-ikäisellä se on se ahtaus, ahdas olka.
Yli 50-kymppisen olkavaiva on kiertäjäkalvosimen repeäminen.
Tietysti täytyy muistaa, että on olemassa esim. luusyöpä.
Jos sitä epäilee, se edellyttää siihen liittyviä tutkimuksia.
Ne ovat onneksi harvinaisia, mutta kivun takana voi olla etäispesäke -
tai joku vastaava ikävämpikin asia.
Sitten puhutaan tästä ahtaasta olkapäästä.
Ahdas olka on siis keski-ikäisten yleinen olkavaiva, -
supraspinatusjänteen tulehdus. Se johtuu ihan samalla lailla -
jänteiden ja niitä ympäröivän limapussin ärsytyksestä.
Siinä on siis limapussi, josta tulee voiteluainetta.
Se liukuu kivasti ja paikat liikkuvat notkeasti.
Limapussissa on parin solun kerros, -
joka rasituksen, kylmän, tärinän, vamman, mikrotrauman -
tai kovan repäisyn takia vuotaa verta, sinne tulee tulehdussoluja -
ja se tulehtuu. Se voi olla aika kipeä ja ne paksuuntuvat.
Siitä tulee se ahtaus. Nostettaessa jää liian vähän tilaa -
jänteiden, limapussin ja ahtaiden paikkojen väliin = ahdas olkapää.
Joskus tulehtuneeseen kiertäjä- kalvosimeen kertyy kalkkia.
Silloin puhutaan kalkkiolkapäästä.
Joskus näkyy röntgenkuvassa siitä vain pelkkä kalkki.
Silloin kädennosto sivulle ja ylös on vaikeaa.
Se painuu jumiin olkalisäkettä vasten ja aiheuttaa oireita.
Rasitus tietysti pahentaa vaivaa.
Voi kehittyä kierre, jolloin aluksi ei auta mikään.
Olkapään on levättävä kyllin kauan ja syödään tulehduskipulääkettä.
Olen hoitanut paljon epätoivoisia potilaita. Olkapää on NIIN kipeä, -
ei voi tehdä mitään, edes nukkua. Mikään hoito ei auta, -
ei kortisoni, ei jää. Tilanteet ovat ihan epätoivoisia.
On vaan levättävä kyllin kauan ja syötävä tulehduskipulääkettä.
Kylmähoito auttaa myös joskus, mutta lämpöhoito ärsyttää lisää.
Sitä ei pidä antaa, samoin kuin ei liikehoitoakaan.
Siksi ahtaan olan akuutissa alkuvaiheessa -
fysioterapia tietysti pahentaa oiretta.
Joskus ratkaiseva ja nopea apu on, -
että laitetaan kortisonipuudutus- pistos olkalisäkkeen alle 1-3 krt.
Yleensä ei enempää. Kortisonin sivuvaikutuksena voi näet olla, -
että vaurioitunut ja ohut jänne voi katketa tai ohentua lisää.
On hyvä muistaa, että iäkkäillä pitää olla kovin varovainen -
kortisonipistosten kanssa ja ehkä pidättäytyäkin niistä, -
etteivät jänteet katkea.
Vaiva voi vaatia pitkää sairauslomaa, -
etenkin jos työskennellään kädet koholla kyynärpää irti vartalosta.
Tällaisessa kädet koholla -työssä voi pitkä sairausloma olla tarpeen.
Mikä mukavinta, vaiva usein paranee muutamassa viikossa/kuukaudessa.
Täytyy olla malttia ja kärsivällisyyttä, vaikkei vaiva ole mukava, -
varsinkin kun se on yöllä kipeä.
Tässä voisi mainita pienen viittauksen Raamattuun.
Sielläkin puhutaan kädet koholla tehdyistä töistä.
2. Mooseksen kirjassa luvussa 17, jakeissa 11-12 lukee näin.
Siinä Israel taisteli amalekilaisia vastaan Mooses vuoren päällä.
Tässä lukee: "Ja niin kauan kuin Mooses piti kätensä ylhäällä, -
oli Israel voitolla; mutta kun hän antoi kätensä vaipua, -
[ei jaksanut pitää koko päivää] olivat amalekilaiset voitolla."
"Mutta kun Mooseksen kädet väsyivät, ottivat he kiven -
ja asettivat sen hänen allensa, ja hän istui sille, -
ja Aaron ja Huur kannattivat hänen käsiänsä kumpikin puoleltansa.
Näin hänen kätensä kestivät vahvoina auringon laskuun asti."
Näin taistelu amalekilaisia vastaan voitettiin.
Mielenkiintoinen yksityiskohta Raamatusta.
Joskus tämä supraspinatusjänteen tulehdus on kovin invalidisoiva -
ja pitkittyy. On yösärkyjä, liike- rajoitusta ja vaikeuksia työssä.
Tällöin sairauslomaa tarvitaan 1-2 viikkoa.
Kevyttä fysioterapiaa voi aloittaa siinä vaiheessa, kun kipu sallii.
Kevyt fysioterapia on kipua tuottamatonta liikehoitoa.
On olemassa venytyskumeja eri vahvuisiin vetoihin.
On jämäkkää ja vähemmän jämäkkää. Fysioterapeutti ohjeistaa vedot.
Kumi kiinnitetään johonkin ja vedellään ohjeiden mukaan.
Se on tärkeää. Tämä nivel on liikkuvin nivelistämme.
Siinä pitää aina muistaa ylläpitää liikeratoja läpikäymällä.
Voi mennä kotona kirjahyllyn viereen -
ja sormilla kiivetä kirjahyllyä pitkin vähän venyttäen.
Käydään liikerata varovasti läpi, kuitenkin ilman sietämätöntä kipua, -
ettei menetetä liikeratoja. Muuten voi tulla ns. jäätynyt olkapää.
Se on näin jumissa. Nostettaessa lapaluun kärki seuraa -
ja asia on jo vähän ongelmallisempi.
Jos vaivoja on vielä parin kuukauden kuluttua, -
niin olkalisäkkeen alle voi laittaa kortisoni- ja puudutepistoksen.
Sen voi uusia 2-4 viikon päästä, -
mutta pistoskierteeseen ei kannata mennä (maks. 3 pistoksen sarja).
Jos hoito ei tehoa 1/2-1 vuoden sisällä, voi harkita leikkausta, -
mutta vain harvinaisissa valikoiduissa tapauksissa (!!)
Sitä pitää punnita erittäin huolellisesti.
Vaiva paranee usein ajan kanssa eikä leikkaushyöty ole varma.
Sitten kalkkiolasta vielä muutama sana.
Kipeän olkapään röntgenkuvassa näkyy kalkkeuma.
Mikä se semmoinen on?
Kalkkia kertyy jänteeseen erityisten solujen toiminnan tuloksena.
Se ei ole rappeumaa. Nuorin potilas oli 18-vuotias kampaaja, -
joka koko ajan työskenteli kädet näin.
Kiertäjäkalvosin ärtyi sen verran, -
että jo 18-vuotiaana sinne kehittyi kalkki.
Alkuvaiheessa kalkki näkyy hyvin tarkkarajaisena, -
mutta muutamassa kuukaudessa/ vuodessa -
kalkki muuttuu hammastahnamaiseksi ja näkyy röntgenkuvassa pehmeänä -
eli epätarkkarajaisena. Se on merkki siitä, -
että se on vähitellen sulamassa pois itsestään.
Kalkkiolka oireilee samalla tavoin kuin em. ahdas olka.
Kun kalkki alkaa sulaa (muuttuu epätarkkarajaiseksi), -
särky voi olla huomattavaa, todella epätoivoisen kovaa.
Se on kuin olkapäässä olisi kihtikohtaus. Siis todella katastrofi.
Silloin kalkkialueen punktio ja kalkin imeminen paksulla neulalla -
voi olla paikallaan ja onnistua ekspertiltä ultraäänikontrollissa.
Samoin kortisoniruiske tälle alueelle voi myös rauhoittaa.
Jos sulava tahnamainen kalkki puhkeaa äkillisesti -
niveleen tai limapussiin, voi kehittyä -
2-3 päivän katastrofaalisen vaikea kiputila.
Potilas pitää hievahtamatta kättään vartalossa.
Silloin tarvitaan runsaasti särky- lääkettä.
Siinä kylmähoito jääpussilla tai kylmägeelillä -
auttaa akuuttiin kalkkiolkaan parhaiten.
Siis jääpussia laittamaan. Eikä sitä oteta pakastimesta, -
vaan jääpussia pidetään jääkaapissa ja pannaan pyyhe ympärille.
Sitten painetaan aika jämäkästi, ei liian lujaa.
2 pv sitä voi hyvin antaa. Päivisin 10-15 min/krt 2 tunnin välein.
Se kyllä auttaa tai sitten kylmägeeli.
Kalkkiolkaa ei yleensä tarvitse leikata.
Sitten repeämä. Vanhemmilla ja keski-ikäisillä -
koko kiertäjäkalvosin voi revetä.
Jos kaadutaan olkapään tai ojennetun käden varaan, -
se repeää ja voi usein liittyä myös olkaluun sijoiltaan menoon.
Kun vamma aiheuttaa repeämän, potilas tuntee olkapäässä -
kaatumisen jälkeen äkillisen kivun ja joskus kuulee rusahduksen.
Käden nosto vaakatason yläpuolelle ei enää onnistuu, vaan on mahdoton.
Jos silti jatkaa työtään, vuoro- kaudessa kivusta tulee niin raju, -
että potilas kyllä tulee lääkäriin. Erityisesti yösärky on kovaa.
Tässäkin perushoito auttaa usein riittävästi.
Huom! Vain 20 % tarvitsee leikkausta kalvosimen repeämässä.
Tämä voi olla yllättävää, mutta näin se on.
Tärkein hoito on kipua/turvotusta vähentävä fysikaalinen hoito.
Sillä se yleensä tulee kuntoon.
Vielä muutama sana akilles- jänteestä.
Se on paksuin jänteemme, jossa on 500 kg:n vetolujuus.
Vamma on usein rasitusvamma. Se on kipeä, -
kun liikkuu tai venyttelee lihasta. Kipu voi tuntua pohjelihaksessakin.
Se voi olla turvoksissa verrattuna toisen jalan akillesjänteeseen.
Vain liikuntatauko auttaa. Kortisonia ei missään tapauksessa!
Korvaavana liikuntana voi olla uinti.
Jos se katkeaa, niin yleensä lastoituksella paranee.
Joskus joutuu leikkaamaan. Muutamassa viikossa paranee kyllä.
Itse en koskaan suosittele kortisonipistosta tähän tulehdukseen, -
vaikka kuinka tekisi mieli. Se näet katkeaa tavattoman helposti, -
että kortisonin pistämistä täytyy välttää.
Siinäkin lepo ja rasituksen välttäminen, kylmähoito ja geelit.
Jos se katkeaa, sekin yleensä paranee ilman leikkausta.
Jos se joudutaan leikkaamaan, siis siihen päädytään, -
leikkaukset onnistuvat kyllä ihan hyvin eikä se uusiudu.
Käytetään siis varoen hienoja raajojamme -
ja hoidetaan ne kunnolla.
Hyvä katsoja! Jos sinulle on ollut iloa tai hyötyä -
näistä Herra käyttää lääkäriä -ohjelmista, -
voit tukea näiden tuottamista -
soittamalla numeroon 0600-10077.
Puhelun hinta on noin 10 euroa. Voit myös laittaa tukimaksun -
ruudussa näkyvään tilinumeroon. Käytä siinä olevaa viitettä, -
niin se ohjataan näiden ohjelmien tekemiseen.
Kiitos mukanaolosta! Jumala sinua siunatkoon.
Tekstitys: Tuula-Riitta Virrankare